JY LEES NOU Harrison Ford in vliegtuig-ongeluk beseer
Die akteur Harrison Ford het matige beserings opgedoen ná ’n klein vliegtuig waarvan hy die vlieënier was, gistermiddag by ’n gholfbaan in Kalifornië neergestort het, berig People. Die 72-jarige Harrison, wat alleen in die vliegtuig was, is in ’n stabiele toestand. Sy suster Georgio en seun Ben ondersteun hom in die hospitaal.
Ben het op sosiale media die publiek van sy pa se toestand ingelig. Hy het ook op Twitter sy pa se aanhangers vir hul belangstelling bedank: "Dankie dat julle aan my pa dink en dankie vir al die positiwiteit."
US doctor says he feared "fireball" from fuel as he rescued #HarrisonFord from crash http://t.co/IRUaBaZUe7 pic.twitter.com/fGP0EcRXLE — BBC Breaking News (@BBCBreaking) March 6, 2015
Harrison is ’n ervare vlieënier en het lisensies om helikopters en vastevlerkvliegtuie te vlieg, berig E! Online. Die Indiana Jones-akteur het in 2008 aan National Geographic gesê dat hy mal is oor vlieg en dat as hy iewers moet wees, verkies hy om self te vlieg.
Bron: Peopleen E! Online